મીરપુરઃ પાકિસ્તાન વિરુદ્ધ મીરપુરમાં આજે સાંજે ૭.૦૦ વાગ્યે શરૂ થનારા મહામુકાબલા પહેલાં ધોનીની ટીમ જે રીતની શરૂઆત ઇચ્છતી હતી એવી જ શરૂઆત એશિયા કપમાં બાંગ્લાદેશ સામેની જીત સાથે મળી. આઇસીસીની કોઈ પણ ટૂર્નામેન્ટમાં ભારત અને પાકિસ્તાનની ટક્કર સૌથી મોટું આકર્ષણ હોય છે અને એશિયા કપમાં પણ એ શ્વાસ અધ્ધર કરી દેનારો દિવસ આવી પહોંચ્યો છે. એક વાત નક્કી છે કે આ મેચ દરમિયાન દર્શક જરૂર પોતાની બેઠક સાથે ચીપકેલા રહેશે અને કરોડો ચાહકોની સાથે ખેલાડીઓની ધડકન પણ વધેલી જ રહેશે. જે ટીમનું દિલ મોટું અને દિમાગ ઠંડું હશે એ જ ટીમ બાજી મારશે. એક વર્ષથી જે મેચનો ઇંતેજાર ક્રિકેટ ચાહકો કરી રહ્યા હતા એ વિશ્વ ક્રિકેટની રોમાંચક ભારત-પાક.ની ટક્કર આજે જોવા મળશે.